รัฐบาลไทย-ข่าวทำเนียบรัฐบาล-พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เปิดศูนย์ประสานงานแม่น้ำโขงปลอดภัย ประจำปี 2561 และหารือกับประเทศสมาชิกโครงการแม่น้ำโขงปลอดภัย ทั้ง 5 ประเ
วันอาทิตย์ที่ 21 มกราคม 2561
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เปิดศูนย์ประสานงานแม่น้ําโขงปลอดภัย ประจําปี 2561 และหารือกับประเทศสมาชิกโครงการแม่น้ําโขงปลอดภัย ทั้ง 5 ประเ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดศูนย์ประสานงานแม่น้ําโขงปลอดภัย (Safe Mekong Coordination Centre - SMCC) ประจําปี 2561
วันที่ 19 มกราคม 2561 เวลา 09.40 น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานเปิดศูนย์ประสานงานแม่น้ําโขงปลอดภัย (Safe Mekong Coordination Centre - SMCC)
ประจําปี 2561 พร้อมด้วย คณะผู้บริหารกระทรวงยุติธรรม
ประกอบด้วย นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
พลตํารวจโท ต่อศักดิ์ สอาดพรรค นางสาวดวงดาว เกียรติพิศาลสกุล คณะทํางานรัฐมนตรีว่าการกระทรวงยุติธรรม
นายปวิณ ชํานิประศาสน์ ผู้ว่าราชการจังหวัดเชียงใหม่ พลโท วิจักขฐ์ สิริบรรสพ แม่ทัพภาคที่ 3 และ
พลตํารวจโท พูลทรัพย์ ประเสริฐศักดิ์ ผู้บัญชาการตํารวจภูธรภาค 5
โดยมี นายศิรินทร์ยา สิทธิชัย เลขาธิการคณะกรรมการป้องกันและปราบปรามยาเสพติด (เลขาธิการ ป.ป.ส.)
นายชลัยสิน โพธิเจริญ รองเลขาธิการ ป.ป.ส. คณะผู้บริหารสํานักงาน ป.ป.ส. ให้การต้อนรับ
และหารือกับหัวหน้าคณะผู้แทนประเทศสมาชิกโครงการแม่น้ําโขงปลอดภัย จํานวน 5 ประเทศ ได้แก่
จีน ลาว เมียนมา กัมพูชา และเวียดนาม ณ ศูนย์ประสานงานแม่น้ําโขงปลอดภัย จังหวัดเชียงใหม่
โครงการแม่น้ําโขงปลอดภัย ริเริ่มโครงการฯ โดยประเทศจีน มาตั้งแต่ปี 2556
และได้ดําเนินงานมาอย่างต่อเนื่องและมีพัฒนาการของการดําเนินงานมาโดยลําดับด้วยความร่วมมือร่วมใจ
ของประเทศสมาชิก ทั้ง 6 ประเทศ ได้แก่ จีน ลาว เมียนมา ไทย กัมพูชา และเวียดนาม
ในการป้องกันและปราบปรามยาเสพติดในลุ่มแม่น้ําโขง และพื้นที่สามเหลี่ยมทองคํา
โดยแต่ละประเทศจัดสรรทรัพยากร ทั้งด้านงบประมาณ กําลังพล และเครื่องมืออุปกรณ์เข้ามาดําเนินการตามศักยภาพ
และกรอบอํานาจอธิปไตยของแต่ละประเทศ มีวัตถุประสงค์มุ่งเน้นการสกัดกั้นสารตั้งต้น เคมีภัณฑ์
และเครื่องมืออุปกรณ์ในการผลิตยาเสพติด ไม่ให้เข้าสู่แหล่งผลิตในสามเหลี่ยมทองคํา
และในขณะเดียวกันก็สกัดกั้นยาเสพติดที่ผลิตจากสามเหลี่ยมทองคําไม่ให้ออกไปแพร่กระจายในภูมิภาคลุ่มแม่น้ําโขง
และภูมิภาคอื่นๆ ของโลก โดยประเทศสมาชิกได้จัดตั้งศูนย์ประสานงานแม่น้ําโขงปลอดภัยเป็นศูนย์กลางการประสานงาน
ของทุกประเทศ และได้หมุนเวียนกันเป็นเจ้าภาพ ซึ่งที่ผ่านมาประเทศจีน เมียนมา และไทย ได้รับเป็นเจ้าภาพมาแล้ว
สําหรับประเทศไทยเป็นเจ้าภาพมาแล้วจํานวน 3 ครั้ง ครั้งนี้เป็นครั้งที่ 4
การจัดตั้งศูนย์ประสานงานแม่น้ําโขงปลอดภัยในครั้งนี้ของประเทศไทย ถือว่ามีความสําคัญอย่างยิ่ง
เนื่องจากประเทศไทย โดยสํานักงาน ป.ป.ส. ได้จัดตั้งศูนย์ประสานงานแม่น้ําโขงปลอดภัยเป็นการถาวร
เป็นแบบอย่างนําร่องให้กับประเทศสมาชิกต่างๆ ได้ถือเป็นแนวทาง
โดยการประชุมวันนี้ได้ร่วมหารือในสาระสําคัญ 6 เรื่อง คือ 1. การสร้างเป้าหมายร่วมกันที่จะดําเนินการ
ต่อพื้นที่สามเหลี่ยมทองคํา 2. การยกระดับความร่วมมือในการดําเนินการในพื้นที่สามเหลี่ยมทองคํา
3. การให้ความสําคัญของการสกัดกั้นสารตั้งต้น เคมีภัณฑ์ที่ใช้ในการผลิตยาเสพติด
4. การผนึกกําลังร่วมกันของทั้ง 6 ประเทศในการกําหนดเครือข่ายการผลิตและค้ายาเสพติดที่สําคัญ
ในพื้นที่สามเหลี่ยมทองคํา 5. การกําหนดยุทธศาสตร์เพื่อแก้ไขปัญหายาเสพติดอย่างยั่งยืน และ
6. อนาคตของความร่วมมือกันของ 6 ประเทศ ซึ่งจะต้องมีการทําแผนความร่วมมือในการสกัดกั้น
และแก้ไขปัญหายาเสพติดในพื้นที่สามเหลี่ยมทองคําต่อไปอีก และน่าจะเป็นแผนระยะยาว
โดยอาจใช้ระยะเวลาเดียวกันกับกรอบความร่วมมือแม่โขง - ล้านช้าง และแผนความร่วมมือนี้
จะเป็นแผนความร่วมมือด้านยาเสพติด แบบที่ทั้ง 6 ประเทศได้ดําเนินการมาแล้วในโครงการแม่น้ําโขงปลอดภัย
ระยะ 3 ปี (2559 - 2561) ที่กําลังใช้อยู่ โดยเน้นการมีส่วนร่วมของทั้ง 6 ประเทศที่จะแลกเปลี่ยนความคิด
สถานการณ์ การกําหนดเป้าหมาย การเสนอมาตรการ และแผนงาน โดยเสนอให้ครอบคลุมมาตรการต่างๆ
ที่ทํามาแล้ว รวมทั้ง มาตรการการพัฒนาทางเลือกเพื่อจะสามารถแก้ไขปัญหาอย่างครบวงจร
ซึ่งหากทุกประเทศได้ดําเนินการและเห็นพ้องกันแล้ว ควรจะมีการลงนามให้การรับรองอย่างเป็นทางการ
ของประเทศสมาชิก เพื่อเป็นการยกระดับความร่วมมือในด้านยาเสพติดอย่างแท้จริง
ในช่วงก่อนเสร็จสิ้นแผน ระยะ 3 ปีนี้ ซึ่งจะได้มีการหารือกันต่อไป
ซึ่งรัฐบาลไทยยืนยันที่จะร่วมปฏิบัติการตามโครงการแม่น้ําโขง ปลอดภัยอย่างเต็มความสามารถ
เพื่อช่วยลดปัญหายาเสพติดในสังคมโลกให้เหลือน้อยที่สุดเท่าที่จะกระทําได้
จากนั้น พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ได้เดินทางไปตรวจเยี่ยมและรับฟังบรรยายสรุปการสกัดกั้นยาเสพติดในพื้นที่ภาคเหนือ
ของ กองกําลังผาเมือง ตํารวจภูธรภาค 5 และตรวจเยี่ยมทัณฑสถานหญิงเชียงใหม่อีกด้วย